turjo4nis/wikipedia-bn-dump-20250701 huggingface dataset:
কার্লি রে জেপসেন

কার্লি রে জেপসেন (জন্ম নভেম্বর ২১, ১৯৮৫) একজন কানাডিয়ান গায়িকা এবং গীতিকার। স্কুল জীবনের বেশিরভাগ সময় মিউজিক্যাল থিয়েটার অধ্যয়ন করার পরে ২০০৭ সালে যখন জেপসেন বিশ্ববিদ্যালয়ে পড়ছিলেন তখন তিনি কানাডিয়ান আইডলের পঞ্চম সিজনে তৃতীয় হওয়ার মাধ্যমে মূলধারার মনোযোগ আকর্ষণ করেন। ২০০৮ সালে, জেপসেন তার লোকসঙ্গীত-প্রভাবিত প্রথম স্টুডিও অ্যালবাম টাগ অফ ওয়ার কানাডায় প্রকাশ করেন। তারপর এটি ২০১১ সালে আন্তর্জাতিকভাবে মুক্তি পায়।

জেপসেনের সাফল্যের সূচনা ঘটে ২০১২ সালে, তার প্রশংসিত একক গান কল মি মেবির মাধ্যমে। গানটি সেই বছরের সেরা-বিক্রিত একক হিসেবে ঘোষিত হয়। এটি ১.৮ কোটিরও বেশি কপি বিক্রি হয়, ১৯টিরও বেশি দেশে শীর্ষস্থানে পৌঁছায় এবং তাকে স্কুলবয় রেকর্ডস এবং ইন্টারস্কোপ রেকর্ডসের সঙ্গে বড় রেকর্ড চুক্তি স্বাক্ষর করতে সহায়তা করে। একই বছর, জেপসেন তার দ্বিতীয় স্টুডিও অ্যালবাম কিস প্রকাশ করেন, যেখানে গুড টাইম (আউল সিটির সাথে) গানটি অন্তর্ভুক্ত ছিল; উভয় গান কানাডা এবং যুক্তরাষ্ট্রের শীর্ষ দশে স্থান পায়। ২০১৪ সালে, জেপসেন ব্রডওয়ে থিয়েটার মঞ্চে আত্মপ্রকাশ করেন এবং ১২ সপ্তাহের জন্য সিন্ডারেলা চরিত্রে অভিনয় করেন। পরের বছর, তিনি তার তৃতীয় স্টুডিও অ্যালবাম ইমোশন প্রকাশ করেন, যা ১৯৮০-এর দশকের সঙ্গীত, ডান্স-পপ এবং সিন্থ-পপ দ্বারা প্রভাবিত ছিল। এই অ্যালবামে অন্তর্ভুক্ত গানগুলোর মধ্যে ছিল আই রিয়েলি লাইক ইউ, ইউর টাইপ এবং রান অ্যাওয়ে উইথ মি। ২০১৬ সালে, জেপসেন গ্রিজ: লাইভ টেলিভিশন বিশেষে পারফর্ম করেন এবং ব্যালেরিনা নামক অ্যানিমেটেড চলচ্চিত্রে কণ্ঠ দেন।

তথ্যসূত্র 

২১শ শতাব্দীর কানাডীয় সঙ্গীতশিল্পী-গীতিকার
স্কুল বয় রেকর্ডসের শিল্পী
পপ রক কণ্ঠশিল্পী
এমটিভি ইএমএ বিজয়ী
ইন্টারস্কোপ রেকর্ডসের শিল্পী
নৃত্য-পপ সঙ্গীতজ্ঞ
কানাডীয় গায়িকা-গীতিকার
স্কটিশ বংশোদ্ভূত কানাডীয় ব্যক্তি
ইংরেজ বংশোদ্ভূত কানাডীয় ব্যক্তি
মার্কিন যুক্তরাষ্ট্রে কানাডীয় প্রবাসী সঙ্গীতজ্ঞ
আপ্রা পুরস্কার বিজয়ী
জীবিত ব্যক্তি
১৯৮৫-এ জন্ম
অনুরণন (চলচ্চিত্র)

অনুরণন অনিরুদ্ধ রায়চৌধুরী রচিত ও পরিচালিত ২০০৬ সালের বাংলা ভাষার ভারতীয় নাট্য চলচ্চিত্র। এটি রায়চৌধুরীর পরিচালিত প্রথম চলচ্চিত্র। এটি প্রযোজনা করেন জিৎ বন্দ্যোপাধ্যায়, ইন্দ্রাণী মুখোপাধ্যায়, মেহমুদ আলি, ও অনিরুদ্ধ রায়চৌধুরী। এতে দুটি বিবাহিত দম্পতির সম্পর্ক, এর প্রভাব, ও পরিণতি দেখানো হয়েছে। এতে শ্রেষ্ঠাংশে অভিনয় করেন রাহুল বসু, ঋতুপর্ণা সেনগুপ্ত, রাইমা সেন, ও রজত কাপুর।

২০০৬ সালে ভারতীয় আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনীয় হয়। এটি ২০০৮ সালের ১৮ই জানুয়ারি ভারতে হিন্দি সংস্করণে মুক্তি পায় এবং ২০০৮ সালের ১লা ফেব্রুয়ারি মার্কিন যুক্তরাষ্ট্রে মুক্তি পায়। এটি ৫৪তম জাতীয় চলচ্চিত্র পুরস্কারে পদক্ষেপ চলচ্চিত্রের সাথে যৌথভাবে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক অর্জন করে।

অভিনয়শিল্পীদল 

 রাহুল বসু - রাহুল চ্যাটার্জি
 ঋতুপর্ণা সেনগুপ্ত - নন্দিতা সেন
 রাইমা সেন - প্রীতি ব্যানার্জি
 রজত কাপুর - অমিত ব্যানার্জি
 হারাধন বন্দ্যোপাধ্যায় - কর্নেল সেন, নন্দিতার বাবা
 বরুণ চন্দ - গুহ
 ডলি বসু - প্রীতির মা
 মিতু চক্রবর্তী - নন্দিতার বোন
 শান্তিলাল মুখোপাধ্যায়
 বোধিসত্ত্ব মজুমদার
 ড্যানিয়েল গজনবী
 কৌশিক ভট্টাচার্য
 অমিতাভ মুখোপাধ্যায়
 অত্রি ভট্টাচার্য
 লরা প্রাইস - ভিক্টোরিয়া
 নির্মল দাস
 কুণাল
 বিভু ভট্টাচার্য
 সুভাষ সরকার
 সঞ্জয় ভট্টাচার্য
 দীপান্বিতা হাজারী
 শীলা গঙ্গোপাধ্যায়
 দেব গুপ্ত
 রাজশ্রী চট্টোপাধ্যায়
 দেবলীনা চক্রবর্তী
 অনুশীলা সেন
 অরূপ চক্রবর্তী
 জ্যাকি ডসন - রোডা
 পিটার উইয়ার - রাহুলের বস
 কেভিন কুপার

সঙ্গীত 
অনুরণন চলচ্চিত্রের সঙ্গীত পরিচালনা করেন তবলাবাদক তন্ময় বসু। গানে কণ্ঠ দেন ওস্তাদ রশিদ খান, রাজশ্রী চট্টোপাধ্যায়, অনুসুয়া চৌধুরী, কার্তিক দাস বাউল, ঋতুপর্ণা সেনগুপ্ত, ও রাহুল বসু।

সমালোচনামূলক প্রতিক্রিয়া 
দ্য টাইমস অব ইন্ডিয়া এই চলচ্চিত্রকে ৩.৫/৫ রেটিং দেয় এবং এর প্রধান অভিনয়শিল্পীদের অভিনয় এবং পরিণত গল্প বলার ধরনের প্রশংসা করে।

পুরস্কার

পাদটীকা

তথ্যসূত্র

বহিঃসংযোগ 
 
 

২০০৬-এর চলচ্চিত্র
২০০৬-এ পরিচালনায় অভিষেক চলচ্চিত্র
২০০০-এর দশকের নাট্য চলচ্চিত্র
২০০০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র
অনিরুদ্ধ রায়চৌধুরী পরিচালিত চলচ্চিত্র
কলকাতার পটভূমিতে চলচ্চিত্র
লন্ডনে ধারণকৃত চলচ্চিত্র
সিকিমে ধারণকৃত চলচ্চিত্র
শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
পদক্ষেপ

পদক্ষেপ সুমন ঘোষ রচিত ও পরিচালিত ২০০৬ সালের বাংলা ভাষার ভারতীয় নাট্য চলচ্চিত্র। এটি সুমন ঘোষের পরিচালিত প্রথম চলচ্চিত্র। বাংলা টকিজের ব্যানারে এটি প্রযোজনা করেন নীতেশ শর্মা। এটি একজন অবসরপ্রাপ্ত ব্যাংক কর্মকর্তা ও ৫ বছর বয়সী শিশুর মধ্যকার বন্ধুত্বের গল্প। এতে শ্রেষ্ঠাংশে অভিনয় করেন সৌমিত্র চট্টোপাধ্যায়, নন্দিতা দাস, সাবিত্রী চট্টোপাধ্যায়, টোটা রায়চৌধুরী ও জুন মালিয়া।

চলচ্চিত্রটি ২০০৬ সালের ১৮ই জুলাই ভারতে এবং ১লা অক্টোবর মার্কিন যুক্তরাষ্ট্রে মুক্তি পায়। এটি ৫৪তম জাতীয় চলচ্চিত্র পুরস্কারে অনুরণন চলচ্চিত্রের সাথে যৌথভাবে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক ও শ্রেষ্ঠ অভিনেতা (সৌমিত্র) বিভাগে দুটি পুরস্কার অর্জন করে।

কাহিনী সংক্ষেপ
বিপত্নীক শশাঙ্ক পালিত (সৌমিত্র চট্টোপাধ্যায়) একজন অবসরপ্রাপ্ত ব্যাংক কর্মকর্তা। তার মেয়ে মেঘা (নন্দিতা দাস) তার কর্মক্ষেত্রের ব্যস্ততার পাশাপাশি বাবার প্রতি দায়িত্ব পালন করে। মেঘা তার মুসলিম ছেলেবন্ধুর সাথে একটি টানাপোড়েনের সম্পর্কে জড়িয়ে আছে। তাদের দেখাশোনার জন্য গৃহপরিচারিকা শোবিতা। এই সময়ে তাদের প্রতিবেশী হয়ে আসে দেবজিৎ ও তার স্ত্রী সীমা। তাদের শিশুকন্যা তৃষা শশাঙ্কের বৃদ্ধ বয়সে বন্ধু হয়ে আসে।

অভিনয়শিল্পীদল
 সৌমিত্র চট্টোপাধ্যায় - শশাঙ্ক পালিত
 নন্দিতা দাস - মেঘা, শশাঙ্কের কন্যা
 সাবিত্রী চট্টোপাধ্যায় - শোবিতা, শশাঙ্ক ও মেঘার গৃহপরিচারিকা
 টোটা রায়চৌধুরী - দেবজিৎ সেন, শশাঙ্ক ও মেঘার প্রতিবেশী
 জুন মালিয়া - সীমা, দেবজিতের স্ত্রী
 শ্বেতা দত্ত
 বিভাস চক্রবর্তী - সুনীল ভট্টাচার্য, শশাঙ্কের বন্ধু
 জগন্নাথ গুহ
 অশোক শর্মা

সমালোচনামূলক প্রতিক্রিয়া
দ্য টেলিগ্রাফ-এর মন্দিরা মিত্র চলচ্চিত্রটির সরল গল্প, সহজাত সংলাপ, স্বতঃস্ফূর্ত অভিনয়, আবেগ ও রসবোধের প্রশংসা করেন। স্ক্রিন ইন্ডিয়ার শোমা এ চ্যাটার্জি লিখেন চলচ্চিত্রটির ধীর-গতি সত্ত্বেও সম্পাদনা ও চিত্রগ্রহণ চলচ্চিত্রটিতে গুণমান যুক্ত করে। এছাড়া তিনি অভিনয়শিল্পীদের দক্ষ অভিনয়ের প্রশংসা করে লিখেন যে গল্প বর্ণনাকে বিরক্তিতে পরিণত না করেই তারা চলচ্চিত্রের ধীর গতির সাথে মিশে যাওয়ার মত কঠিন কাজটি করেছেন।

পুরস্কার

পাদটীকা

তথ্যসূত্র

বহিঃসংযোগ 
 

২০০৬-এর চলচ্চিত্র
২০০৬-এ পরিচালনায় অভিষেক চলচ্চিত্র
২০০০-এর দশকের নাট্য চলচ্চিত্র
২০০০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র
সুমন ঘোষ পরিচালিত চলচ্চিত্র
শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বুক অন দ্য মেজারমেন্ট অব প্লেন অ্যান্ড স্ফেরিক্যাল ফিগারস

বুক অন দ্য মেজারমেন্ট অব প্লেন অ্যান্ড স্ফেরিক্যাল ফিগারস ( ,  )  ছিল বনু মুসার (নবম শতাব্দীর তিন পারস্য বংশোদ্ভূত ভাই, যারা বাগদাদে কাজ করতেন) সবচেয়ে গুরুত্বপূর্ণ কাজ।  এই বইটির লাতিন অনুবাদ করেছিলেন ১২ শতাব্দীর ইতালীয় জ্যোতিষী জেরার্ড অব ক্রেমোনা। এর নাম দিয়েছিলেন লিবার ত্রিয়ুম ফ্রাত্রুম ডে জিওমেট্রিয়া এন্ড ভার্বা ফিলিওরাম মোইসি ফিলি সেকির। ১৩শ শতাব্দীতে বহুবিদ্যাবিশারদ নাসিরুদ্দীন তুসী এই বইয়ের আরবি সংস্করণটি সম্পাদনা করেন। মূল আরবি গ্রন্থটি বর্তমানে হারিয়ে গেছে, তবে বইটির  বিষয়বস্তু পরবর্তী অনুবাদ ও রচনা থেকে জানা যায়।

বুক অন দ্য মেজারমেন্ট অব প্লেন অ্যান্ড স্ফেরিক্যাল ফিগারস জ্যামিতি বিষয়ক একটি বই, যা আর্কিমিডিসের দুটি বিখ্যাত কাজ অন দ্য মেজারমেন্ট অব দ্য সার্কেল এবং অন দ্য স্ফিয়ার অ্যান্ড দ্য সিলিন্ডার-এর সাথে অনেকটাই সাদৃশ্যপূর্ণ। এই বইটি মধ্যযুগে খুব গুরুত্বপূর্ণ ছিল এবং সাবিত ইবনে কুররা, হাসান ইবনুল হায়সাম, লিওনার্দো ফিবোনাচি (তাঁর প্রাকটিকা জিওমেট্রিয়া-তে), জর্দানুস দে নেমোর এবং রজার বেকনের মতো বিখ্যাত পণ্ডিতেরা এটি ব্যবহার করেছেন এবং উদ্ধৃত করেছেন। এই গ্রন্থে ক্ষেত্রফল ও আয়তনের ধারণা, কোণ ত্রিখণ্ডন, জ্যামিতিক নির্মাণ এবং কনিক ধারণাগুলোর ওপর আলোচনা করা হয়েছে। এতে এমন কিছু উপপাদ্য রয়েছে যা গ্রিক পণ্ডিতরাও জানতেন না।

পরে এই বইটি লাতিন ভাষায় পুনঃপ্রকাশিত হয়, যার সঙ্গে ইংরেজি অনুবাদ সংযুক্ত করেন ইতিহাসবিদ মার্শাল ক্ল্যাগেট। তিনি এই বইটি কীভাবে মধ্যযুগে গণিতবিদদের প্রভাবিত করেছিল, তা সংক্ষিপ্তভাবে ব্যাখ্যা করেছেন।

এছাড়াও দেখুন 

 মধ্যযুগীয় ইসলামী বিশ্বের গণিত

টীকা

তথ্যসূত্র

সূত্র 

  (PDF version)

আরও পড়ুন 

 
 A manuscript facsimile of  kept at Columbia University, New York (via the Internet Archive). The treatise  is located from pp. 253265 (f. 116 to 122).

৯ম শতাব্দীর আরবি বই
জ্যামিতির ইতিহাস
হাজী ইল বেগ

হাজী ইল বেগ বা হাজী ইলবে (হাজী বে নামেও পরিচিত;  ১৩০৫ – ১৩৬৫ বা ১৩৭১) ছিলেন উসমানীয় সাম্রাজ্যের প্রাথমিক যুগের একজন যোদ্ধা ও সেনাপতি।

প্রারম্ভিক জীবন 
তিনি  খ্রিস্টাব্দের দিকে আনাতোলিয়ার বালিকশির শহরে জন্মগ্রহণ করেছিলেন। তিনি দার্দানেলেস প্রণালীর আনাতোলিয়ায় অবস্থিত কারাসি বেয়লিকের সেনাপতি ছিলেন। তবে ১৩৪০ খ্রিস্টাব্দের পরে কারাসি বেয়লিক দুর্বল হয়ে পড়লে তিনি কারাসি অঞ্চল ছেড়ে চলে যান। কারেসি অঞ্চল ছেড়ে তিনি কারাসি অঞ্চলের উত্তরে অবস্থিত উসমানীয় বেয়লিক সাম্রাজ্যে যোগদান করেন। ১৩৬১ খ্রিস্টাব্দে প্রথম ওরহানের রাজত্বকালে উসমানীয়রা কারেসিদের সমস্ত অঞ্চল দখল করে নেয়। এই সময়েই উসমানীয়দের রাজধানী বুরসা থেকে এদির্নে স্থানান্তর করা হয়েছিল।

উসমানীয় সেনাপতি 
হাজী ইল বেগকে কারেসি অঞ্চল বিজয়ের পর রুমেলিয়াতে (তুরস্কের ইউরোপীয় অংশ) দায়িত্ব দেওয়া হয়েছিল। রুমেলিয়াতে উসমানীয় বেয়লিকের দ্বিতীয় শাসক প্রথম ওরহানের পুত্র সুলাইমান পাশার অধীনে তুর্কিরা ১৩৫৪ সালে পা রেখেছিল। রুমেলিয়াতে হাজী ইল বেগ নিজেকে একজন দক্ষ সেনাপতি হিসাবে প্রমাণ করেছিলেন। তিনি লুলেবুর্গাজ (মধ্যযুগীয় আর্কেদিয়াপোল) এবং সম্ভবত এদির্নে (মধ্যযুগীয় আদ্রিয়ানোপোল) দখল করেছিলেন। যা সাম্রাজ্যের রাজধানী হয়ে ওঠে।

মারিৎজার যুদ্ধ 

সুলতান প্রথম মুরাদ যখন আনাতোলিয়ায় বিগা শহর দখলে ব্যস্ত ছিলেন, তখন রুমেলিয়ার মারিৎসা নদীর কাছে একটি ক্রুসেডার সেনাবাহিনী উপস্থিত হয়েছিল। হাজী ইল বেগকে তুলনামূলকভাবে ছোট অভিযাত্রী বাহিনী নিয়ে ক্রুসেডারদের কাছে প্রেরণ করা হয়েছিল। তিনি এক রাতের অতর্কিত আক্রমণে ক্রুসেডারদের পরাজিত করেন। এই ঘটনার তারিখ নিয়ে কোনও ঐকমত্য নেই। উসমানীয় ইতিহাস অনুযায়ী যুদ্ধটি ১৩৬৪ সালে এবং পশ্চিমা সূত্র অনুযায়ী ১৩৭১ সালে সংঘটিত হয়েছিল।

মৃত্যু 
মারিৎজার যুদ্ধের অল্প সময়ের মধ্যেই হাজী ইল বেগ মারা যান। অনেক ইতিহাসবিদদের মতে, হাজী ইল বেগের প্রতিদ্বন্দ্বী এবং তার খ্যাতি নিয়ে উদ্বিগ্ন উসমানীয় সেনাপতি লালা শাহিন পাশা তাকে বিষ প্রয়োগ করেছিলেন।

তথ্যসূত্র 

১৩০০-এর দশকে জন্ম
১৪শ শতাব্দীতে মৃত্যু
১৪শ শতাব্দীর উসমানীয় সামরিক কর্মী
শেষ রাতের আলোচনা অনুষ্ঠান

শেষ রাতের আলোচনা অনুষ্ঠান বলতে আলোচনা অনুষ্ঠানের একটি বর্গ বা ধরনকে বোঝায়, যা মূলত মার্কিন যুক্তরাষ্ট্রের টেলিভিশনে উৎপত্তি লাভ করে। এটিকে এক ধরনের হাস্যরসাত্মক বিচিত্রানুষ্ঠান হিসেবেও গণ্য করা যায়। অনুষ্ঠানগুলি সাধারণত সঞ্চালকের (যিনি সাধারণত একজন কৌতুকশিল্পী হয়ে থাকেন) একক-কথন দিয়ে শুরু হয়, যেখানে তিনি দিনের খবরাখবরগুলির উপরে কৌতুকময় বক্তব্য রাখেন। এর পাশাপাশি এই অনুষ্ঠানে অতিথিদের (শিল্পী, বিজ্ঞানী, রাজনীতিবিদ বা অন্য কোনও ধরনের বিখ্যাত ব্যক্তিত্ব) সাক্ষাৎকার, সংক্ষিপ্ত কৌতুক নাটিকা (স্কেচ) ও সঙ্গীতশিল্পীদের প্রচারমূলক সঙ্গীত পরিবেশনা থাকে। এই আলোচনা অনুষ্ঠানগুলির একটি বিশেষ বৈশিষ্ট্য হল অপরিকল্পিত স্বতঃস্ফূর্ত আলাপচারিতা, যাতে মনে হয় যেন সঞ্চালক প্রতিটি দর্শকের সাথে একান্তে কাছে থেকে সরাসরি কথা বলছেন। শেষ রাতের আলোচনা অনুষ্ঠানগুলি সঞ্চালকের ব্যক্তিত্বের দ্বারা ব্যাপকভাবে প্রভাবিত হয়।

মার্কিন যুক্তরাষ্ট্রে শেষ রাতের আলোচনা অনুষ্ঠানগুলির এই বিন্যাসটি জনি কারসন ও তার সহচর এড মিকম্যাহন জনপ্রিয় করতে সাহায্য করেন। এনবিসি চ্যানেলে সম্প্রচারিত তাদের এই অনুষ্ঠানটির নাম ছিল দ্য টুনাইট শো স্টারিং জনি কারসন। সাধারণত অনুষ্ঠানের সঞ্চালক একটি টেবিলের পেছনে বসে থেকে সাক্ষাৎকার সঞ্চালনা করেন, আর অতিথিরা আরাম-কেদারা বা সোফায় বসে থাকেন। অনেক শেষ রাতের আলোচনা অনুষ্ঠানে একটি নিয়মিত সঙ্গীতদল থাকে, যারা ধারণকক্ষে (স্টুডিওতে) উপবিষ্ট শ্রোতা-দর্শকবৃন্দের জন্য বিজ্ঞাপন বিরতির সময় জনপ্রিয় গান পরিবেশনা করে থাকে ও কদাচিৎ কোনও অতিথি সঙ্গীতশিল্পীর জন্য সহায়ক বাদকদল হিসেবেও কাজ করতে পারে।

শেষ রাতের আলোচনা অনুষ্ঠানগুলি মার্কিন যুক্তরাষ্ট্রে খুবই জনপ্রিয়, তবে বিশ্বের অন্যান্য দেশের এগুলি ততটা প্রভাবশালী নয়। এই অনুষ্ঠানগুলির বিন্যাস শিথিলভাবে অনুসরণকারী অনুষ্ঠানগুলি অন্যান্য দেশে প্রচারিত হলেও সেগুলি মার্কিন যুক্তরাষ্ট্রের মতো প্রতি রাতে নয়, বরং সাধারণত সপ্তাহে একবার প্রচারিত হয়। মার্কিন যুক্তরাষ্ট্রে এই অনুষ্ঠানগুলি সাধারণত সর্বোচ্চ দর্শিত সময় হিসেবে বিবেচিত সময়-পরিসরে প্রচারিত হয়ে থাকে।

তথ্যসূত্র

বিচিত্রানুষ্ঠান
টেলিভিশন আলোচনা অনুষ্ঠান
শেষ রাতের টেলিভিশন অনুষ্ঠান
টেলিভিশন অনুষ্ঠানের প্রকার
বালিগঞ্জ কোর্ট

বালিগঞ্জ কোর্ট পিনাকী চৌধুরী পরিচালিত ২০০৭ সালের বাংলা ভাষার ভারতীয় নাট্য চলচ্চিত্র।  এটি প্রযোজনা করেছেন গণেশ বাগড়িয়া। এতে শ্রেষ্ঠাংশে অভিনয় করেছেন সৌমিত্র চট্টোপাধ্যায়, মিঠু চক্রবর্তী, সব্যসাচী চক্রবর্তী, মমতাশঙ্কর, সোমা দে ও তনুশ্রী শঙ্কর। এটি ৫৫তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক অর্জন করে।

অভিনয়শিল্পীদল
 সৌমিত্র চট্টোপাধ্যায়
 মিঠু চক্রবর্তী
 সব্যসাচী চক্রবর্তী
 মমতাশঙ্কর
 সোমা দে
 তনুশ্রী শঙ্কর
 ভাস্বর চট্টোপাধ্যায়
 মনিকা চক্রবর্তী
 মৈত্রী মিত্র

পুরস্কার

তথ্যসূত্র

বহিঃসংযোগ 
 

২০০৭-এর চলচ্চিত্র
২০০০-এর দশকের নাট্য চলচ্চিত্র
২০০০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র
কলকাতার পটভূমিতে চলচ্চিত্র
শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
জিল্লুর রহমান (সাংবাদিক)

জিল্লুর রহমান একজন বাংলাদেশী সাংবাদিক। তিনি সেন্টার ফর গভর্নেন্স স্টাডিজের নির্বাহী পরিচালক এবং তৃতীয় মাত্রার সঞ্চালক।

প্রাথমিক জীবন 
রহমান ঢাকায় জন্মগ্রহণ করেন। তার বাবা একেএম খলিলুর রহমান ছিলেন একজন আইনজীবী, এবং মা শামীম পারভিন ছিলেন একজন গৃহিণী। তিনি নবাবপুর সরকারি উচ্চ বিদ্যালয় থেকে পড়েন। তিনি জাহাঙ্গীরনগর বিশ্ববিদ্যালয় থেকে শাসন ও রাজনীতিতে স্নাতক এবং স্নাতকোত্তর ডিগ্রি সম্পন্ন করেন।

কর্মজীবন 
রহমান ১৯৮৬ সালে সাপ্তাহিক বিচিত্রায় যোগ দেন। তিনি ১৯৮৭ সালে খবরের কাগজ পত্রিকার নির্বাহী সম্পাদক ছিলেন। তিনি ১৯৯১ সালে আজকের কাগজে সহকারী সম্পাদক এবং পরের বছর ভোরের কাগজে যোগ দেন।

রহমান ২০০৩ সালে তৃতীয় মাত্রার সঞ্চালক হন। তিনি অনুষ্ঠানটির সাত হাজারের বেশি পর্ব নির্মাণ করেছিলেন। ২০০৬-২০০৮ বাংলাদেশের রাজনৈতিক সংকটের সময় সরকার এই অনুষ্ঠানটি বন্ধ করে দেয়।

২০০৭ সালে, রহমান ইউএস ডিপার্টমেন্ট অফ স্টেট এর শিক্ষা ও সাংস্কৃতিক বিষয়ক ব্যুরো দ্বারা আয়োজিত ইন্টারন্যাশনাল ভিজিটর লিডারশিপ প্রোগ্রামের অংশ হিসাবে মার্কিন যুক্তরাষ্ট্রে যান।

২০২৩ সালে রহমানের ব্যাংক অ্যাকাউন্টের তথ্য চেয়েছে বাংলাদেশ ফাইন্যান্সিয়াল ইন্টেলিজেন্স ইউনিট। ২২ ডিসেম্বর ২০২২-এ, পুলিশ রহমানকে তার বাড়িতে জিজ্ঞাসাবাদ করে যা তিনি তার পেশাগত কর্মকাণ্ডের জন্য হয়রানি বলে মনে করেন। এটি আর্টিকেল ১৯ দ্বারা নিন্দা করা হয়েছিল। আসিফ নজরুল, মোহাম্মদ কামরুল আহসান, নুর খান লিটন, জ্যোতির্ময় বড়ুয়া প্রমুখ নেতাকর্মীরা পুলিশি কর্মকাণ্ডের নিন্দা করেছেন।

২০২৪ সালের বাংলাদেশের সাধারণ নির্বাচনের আগে, রহমান বলেছিলেন, "আওয়ামী লীগ সবাই এত ভীত, তাদের নিরাপদ প্রস্থান নেই"। ২০২৪ সালের এপ্রিলে, রহমান "দুর্নীতিগ্রস্ত প্রকৃতি" থাকার জন্য বাংলাদেশী সাংবাদিকদের উপর আক্রমণ করে কথা বলেছিলেন। শেখ হাসিনার নেতৃত্বাধীন আওয়ামী লীগ সরকারের পতনের পর মুহাম্মদ ইউনূসের নেতৃত্বাধীন অন্তর্বর্তী সরকারের পক্ষে লিখেছেন রহমান।

গ্রন্থপঞ্জি 

 এক ব্যর্থ অভ্যুত্থানের নায়ক বলছেন
 চেনামুখ চেনামত
 সামরিক শাসনোত্তর বেসামরিক সরকারের সমস্যা
 গণঅভ্যুত্থান '৯০

ব্যক্তিগত জীবন 
জিল্লুর রহমান ফাহমিদা হককে বিয়ে করেছেন।

তথ্যসূত্র

বহিঃসংযোগ
 

ঢাকার ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশী সাংবাদিক
বাংলাদেশী টেলিভিশন উপস্থাপক
জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
বাহহাস ইবনে সালাবা

বাহহাস ইবনে সালাবা (আরবি: باهث بن ثعلبة) ছিলেন ইসলামের প্রাথমিক যুগের একজন বিশিষ্ট সাহাবি। তিনি মদিনার খাযরাজ গোত্রের বনু আওফ শাখার সদস্য ছিলেন এবং প্রাথমিক পর্যায়েই ইসলাম গ্রহণ করেন। তার পরিবারের সদস্যদের মধ্যে ছিলেন তার বোন খাওলা বিনতে সালাবা, যিনি ইসলামের যিহার বিধানের প্রেক্ষাপট হিসেবে পরিচিত।

বংশ পরিচয় 
বাহহাস ইবনে সালাবার পিতার নাম ছিল সালাবা ইবনে আসরাম। তিনি মদিনার খাযরাজ গোত্রের বনু আওফ শাখার সদস্য ছিলেন। তার বোন খাওলা বিনতে সালাবা ইসলামের প্রাথমিক যুগের একজন গুরুত্বপূর্ণ মহিলা সাহাবি ছিলেন।

ইসলাম গ্রহণ 
বাহহাস ইবনে সালাবা এবং তার পরিবারের সদস্যরা মদিনায় ইসলাম প্রচারের প্রথম ভাগেই ইসলাম গ্রহণ করেন। তার পরিবারের তিন ভাই বাহহাস ইবনে সালাবা, আবদুল্লাহ ইবনে সালাবা এবং ইয়াযিদ ইবনে সালাবা প্রাথমিক পর্যায়েই ইসলাম গ্রহণ করেন এবং তারা সবাই বিখ্যাত আনসারী সাহাবি হিসেবে পরিচিত।

মৃত্যু 
বাহহাস ইবনে সালাবার মৃত্যুর সঠিক তারিখ জানা যায় না। তবে ধারণা করা হয় যে তিনি ইসলামের প্রাথমিক যুগেই ইন্তেকাল করেছেন।

আরও দেখুন 

 খাওলা বিনতে সালাবা
 সাহাবিদের তালিকা

তথ্যসূত্র 

সাহাবি
অথিরাপ্পিল্লী

অথিরাপ্পিল্লী বা অথিরাপল্লী হল ভারতের কেরালা রাজ্যের ত্রিশূর জেলার চালাকুড়ি অঞ্চলের ৪৮৯ স্কোয়ার কিলোমিটার বিস্তৃত এলাকা নিয়ে প্রথম সারির পঞ্চায়েত। এই পঞ্চায়েতটি ত্রিশূর শহর থেকে ৬০ কিলোমিটার দূরে, কোচি শহর থেকে উত্তর-পূর্বে দিকে ৭০ কিলোমিটার দূরে অবস্থিত। আবার কোচিন আন্তর্জাতিক বিমানবন্দর থেকে উত্তর-পূর্বে দিকে ৫৫ কিলোমিটার দূরে এবং চালাকুড়ি শহরাঞ্চল থেকে ৩০ কিলোমিটার দূরে এই পঞ্চায়েতটি অবস্থিত।

অভয়ারণ্য 
আথিরাপ্পিল্লী জলপ্রপাত সমুদ্রপৃষ্ঠ থেকে ১০০০ ফুট উপরে চালাকুড়ি নদীর উপর অবস্থিত। এই জলপ্রপাতটির উচ্চতা ৮০ ফুট এবং এটি এই রাজ্যের বৃহত্তম জলপ্রপাতগুলির মধ্যে একটি। পশ্চিমঘাট পর্বতমালার প্রবেশপথে এই আথিরাপ্পিল্লীর অবস্থান যা অভয়ারণ্য এবং জলপ্রপাতের একটি মনোরম সংমিশ্রণ তৈরি হয়েছে। আথিরাপ্পিল্লী-ভাঝাচালা এলাকার অভয়ারণ্যে বিলুপ্ত ও বিপন্ন প্রজাতির উদ্ভিদ ও প্রাণী দেখতে পাওয়া যায়। পশ্চিমঘাট পর্বতমালার একমাত্র অভয়ারণ্য যেখানে চারটি বিলুপ্ত প্রজাতির ধনেশ পাখি দেখা যায়। পশ্চিমঘাট পর্বতমালা পৃথিবীর অন্যতম গুরুত্বপূর্ণ জীববৈচিত্র্যের হটস্পট। ইন্টারন্যাশনাল বার্ড অ্যাসোসিয়েশন এই অভয়ারণ্যটিকে একটি গুরুত্বপূর্ণ পাখিরালয় ঘোষণা করেছে এবং এশিয়ান নেচার কনজারভেশন ফাউন্ডেশন সুপারিশ করেছে যে এই এলাকাটি একটি অভয়ারণ্য বা জাতীয় উদ্যান ঘোষণা করা উচিত। দ্য ওয়াইল্ডলাইফ ট্রাস্ট অফ ইন্ডিয়া বলেছেন যে এটি ভারতের অন্যতম সেরা হাতি সংরক্ষণালয়।

পর্যটন কেন্দ্র 
আথিরাপ্পিল্লী পর্যটকদের জন্য জনপ্রিয় পর্যটন কেন্দ্র। আথিরাপ্পিল্লী জলপ্রপাত কেরালার পর্যটন কেন্দ্রগুলির মধ্যে অন্যতম একটি। এছাড়া আরেকটি জনপ্রিয় জলপ্রপাত হল ভাঝাচালা জলপ্রপাত। আথিরাপ্পিল্লী জলপ্রপাত চালাকুড়ি নদীর উপর ৮০ ফুট উচ্চতায় দেখা যায়। চালাকুড়ি থেকে প্রাইভেট গাড়ি ভাড়া করে বা চালাকুড়ি বাস টার্মিনাল থেকে বাসে করে আথিরাপ্পিল্লী সহজেই পৌঁছানো যায়।

এইখানে সাঁতার কাটা নিষদ্ধ, তাই দুর্ঘটনা এইখানে যথাযথ সতর্কতা নেওয়া হয়েছে এবং একটি পুলিশ ক্যাম্প অবস্থান করছে। আথিরাপ্পিল্লী তামিলনাড়ু এবং কেরালার সংযোগকারী রাজ্য সড়ক - ২১ অবস্থিত, এখানে রাতে গাড়ি চালানো নিষদ্ধ। উভয় প্রান্তের চেকপয়েন্টগুলি সন্ধ্যা ৬:৩০ টায় বন্ধ হয়ে যায়, তবে আপনি দিনেরবেলা জঙ্গলের ভিতর দিয়ে দুঃসাহসিক ড্রাইভিং উপভোগ করতে পারেন।

ফিল্ম লোকেশান 
প্রখ্যাত তামিল চলচ্চিত্র পরিচালক, মণিরত্নমের এই স্থানটির জন্য একটি বিশেষ আকর্ষণ রয়েছে এখানে তাঁর পরিচালিত প্রচুর চলচ্চিত্রে শুটিং করা হয়েছিল। এই লোকেশনে বাহুবলী, রাবণ, দিল সে, গুরু ছাড়াও অনেক চলচ্চিত্রের শুটিং হয়েছিল।

তথ্যসূত্র

বহিঃসংযোগ 
 Dedicated Site to Athirapilly and Vazhachal: www.athirapilly.in website
 Athirappally Valparai Travel Route 
 Travel Destination
 Tourist Places, Thrissur

কেরলের পর্যটন
রাজ্য বা কেন্দ্রশাসিত অঞ্চল অনুযায়ী ভারতের পর্যটন
কেরল
রূপসী বাংলা এক্সপ্রেস (ভারত)

রূপসী বাংলা এক্সপ্রেস হল একটি সুপারফাস্ট ট্রেন, যা দক্ষিণ-পূর্ব রেলওয়ে অঞ্চল কর্তৃক পরিচালিত হয়। এটি  থেকে  পর্যন্ত চলাচল করে। বর্তমানে এই ট্রেনটি ১২৮৮৩/১২৮৮৪ নম্বরে দৈনিক ভিত্তিতে পরিচালিত হচ্ছে।

পাদটীকা

তথ্যসূত্র 

হাওড়ার রেল পরিবহন
ভারতের এক্সপ্রেস ট্রেন
ভারতের নামযুক্ত যাত্রীবাহী ট্রেন
আর্তেভেল্ড টাওয়ার

আর্তেভেল্ড টাওয়ার (সরকারি ডাচ নাম: কেবিসি আর্তেভেলডেটোরেন) একটি অফিস ভবন, যা গেন্ট, বেলজিয়ামে অবস্থিত। টাওয়ারটি ১১৮.৫ মিটার উঁচু এবং গেন্টের সর্বোচ্চ ভবন হওয়ার পাশাপাশি ফ্লেমিশ অঞ্চলের সর্বোচ্চ অফিস ভবন। এটি একটি ব্যাংক-বিমা সংস্থা কেবিসি-র আঞ্চলিক সদর দফতর হিসেবে ব্যবহৃত হয়। ভবনটির ভিত্তিপ্রস্তর স্থাপিত হয়েছিল ২০১০ সালের মার্চ মাসে এবং জুলাই ২০১১ সালের শুরুতে ভবনটি এর সর্বোচ্চ বিন্দুতে পৌঁছায়। ভবনটি আনুষ্ঠানিকভাবে উদ্বোধন করা হয় ২০ এপ্রিল ২০১২ তারিখে।

নাম 
প্রকল্প নির্মাতারা ভবনটির নাম (অস্থায়ীভাবে) এমজি-টোরেন দেন। এই নামটি প্রকল্প নির্মাতার সন্তান মার্গক্স এবং গিয়োমের নামের আদ্যক্ষরের প্রতি ইঙ্গিত করে। ২০১০ সালের ডিসেম্বর মাসে টাওয়ারটির অফিসিয়াল নাম কেবিসি আর্তেভেলডেটোরেন দেওয়া হয়। নামটির প্রথম অংশটি কেবিসি এবং দ্বিতীয় অংশটি গেন্টের ঐতিহাসিক ব্যক্তিত্ব জেকব ভ্যান আর্তেভেল্ডে-এর প্রতি ইঙ্গিত করে। এই নামটি কর্মীদের সিদ্ধান্তের ফল।

অফিসসমূহ 
আর্তেভেল্ড টাওয়ার নতুন শহর প্রকল্প "দ্য লুপ"-এর প্রতীকী প্রবেশদ্বার, যা সিন্ট-ডেনিজ-ওয়েস্ট্রেম বিমানবন্দর এলাকার স্থানটিকে একটি প্রাণবন্ত নগর জেলায় রূপান্তর করার লক্ষ্য নিয়েছে। টাওয়ারটি সিন্ট-ডেনিজ-ওয়েস্ট্রেম এর গেন্ট পৌর এলাকায় অবস্থিত, যা E40, B402, N43 এবং ফ্ল্যান্ডার্স এক্সপো কনভেনশন সেন্টারের কাছাকাছি অবস্থিত।

এই প্রকল্পের ঠিকাদার ছিল পিএলসি স্টাসিমো এবং ডে পেপে গ্রুপ। স্থপতি ছিল ব্রাসেলসের জ্যাসপারস-আইয়ারস অ্যান্ড পার্টনার্স। টাওয়ারটি ১১৮.৫ মিটার উঁচু এবং এতে ২৭টি তলা রয়েছে, যা ২০,৮০০ বর্গমিটার অফিস স্থানের সমান। ব্যাংক-বিমা সংস্থা কেবিসি গেন্টের বিভিন্ন এলাকায় (যেমন: কাউটারড্রিফ, কর্ট্রেইকস্টেনওয়েগ, বেলভিউ, জুইডারপোর্ট এবং মেরেলবেকের শিক্ষা কেন্দ্র) ছড়িয়ে থাকা তার সেবাসমূহকে একত্রিত করেছে। তবে গেন্টের কাউটার (শহরের স্কোয়ার)-এর অফিসটি খোলা থাকবে।

তথ্যসূত্র

বহিঃসংযোগ 
 জ্যাসপারস-আইয়ারস আর্কিটেক্টসের ওয়েবসাইটে আর্তেভেল্ড টাওয়ার 

গগনচুম্বী দাপ্তরিক ভবন
বেলজিয়ামের ভবন ও স্থাপনা
বুদাইল ইবনে ওয়ারকা

বুদাইল ইবনে ওয়ারকা ছিলেন ইসলামের প্রথম যুগের একজন গুরুত্বপূর্ণ সাহাবী। তিনি খুজাআহ গোত্রের সদস্য ছিলেন এবং ইসলামের প্রথম যুগে মুসলিম সম্প্রদায়ের শান্তি প্রতিষ্ঠায় গুরুত্বপূর্ণ ভূমিকা পালন করেছেন। বিশেষত, তিনি হুদাইবিয়ার সন্ধি এবং মক্কা বিজয়ের সময় তার ভূমিকার জন্য স্মরণীয়।

প্রাথমিক জীবন 
বুদাইল ইবনে ওয়ারকা ছিলেন খুজাআহ গোত্রের সদস্য, যা আরবের একটি প্রভাবশালী গোত্র ছিল। তার জন্মস্থান এবং শৈশবকাল সম্পর্কে সুনির্দিষ্ট তথ্য পাওয়া যায় না, তবে তিনি ইসলামের প্রাথমিক যুগে গুরুত্বপূর্ণ ভূমিকা পালন করেন। ইসলাম গ্রহণের আগে তার গোত্রের সদস্যরা মক্কা এবং কুরাইশদের সঙ্গে সম্পর্কযুক্ত ছিল, এবং বুদাইল তার গোত্রের সঙ্গে ইসলাম গ্রহণে আগ্রহী ছিলেন। তার জীবনে ইসলামের আগমন একটি ঐতিহাসিক মুহূর্ত ছিল, এবং তিনি ইসলামের প্রতি আনুগত্য প্রকাশ করেন।

ইসলাম ধর্ম গ্রহণ 
বুদাইল ইবনে ওয়ারকা ইসলামের নবী মুহাম্মদ (সা.)-এর সময় ইসলাম গ্রহণ করেন। ইসলাম গ্রহণের পর তিনি মুসলিম সম্প্রদায়ের সঙ্গে সম্পর্ক স্থাপন করেন এবং তাদের পক্ষ থেকে শান্তি প্রতিষ্ঠার কাজ শুরু করেন। তিনি হুদাইবিয়ার সন্ধি এবং মক্কা বিজয়ের সময় গুরুত্বপূর্ণ ভূমিকা পালন করেন, যা ইসলামের ইতিহাসে স্মরণীয় হয়ে রয়েছে। ​​

হুদাইবিয়ার সন্ধি 
বুদাইল ইবনে ওয়ারকা হুদাইবিয়ার সন্ধির সময় গুরুত্বপূর্ণ ভূমিকা পালন করেছিলেন। তিনি মক্কায় অবস্থানকালে কুরাইশদের কাছে রাসূলুল্লাহ (সা.)-এর আগমন সম্পর্কে সংবাদ পৌঁছান এবং কুরাইশদের সঙ্গে শান্তিপূর্ণ সমঝোতা গড়ে তোলার চেষ্টা করেন। তার প্রচেষ্টার ফলে কুরাইশদের সাথে সংঘর্ষ এড়ানো সম্ভব হয় এবং মুসলিমরা শান্তিপূর্ণভাবে মক্কায় প্রবেশ করতে সক্ষম হয়।

মক্কা বিজয় 
মক্কা বিজয়ের সময়ও বুদাইল ইবনে ওয়ারকা সক্রিয় ভূমিকা পালন করেন। তিনি মুসলিম শিবিরের পরিস্থিতি সম্পর্কে কুরাইশদের অবহিত করেন এবং কুরাইশদের সাথে শান্তিপূর্ণ সম্পর্ক রক্ষা করার প্রচেষ্টা চালান। তার এই প্রচেষ্টার ফলে মক্কা বিজয় রক্তপাতহীনভাবে সম্পন্ন হয়।

মৃত্যু 
বুদাইল ইবনে ওয়ারকার মৃত্যু সম্পর্কিত নির্দিষ্ট তথ্য পাওয়া যায়নি, তবে তার কর্মের কারণে ইসলামের ইতিহাসে তিনি চিরকাল স্মরণীয়।

অবদান 
বুদাইল ইবনে ওয়ারকা ইসলামের ইতিহাসে একজন সাহসী ও শান্তিপূর্ণ সমাধান প্রচারক হিসেবে পরিচিত। তার শান্তিপূর্ণ উদ্যোগ এবং ইসলাম প্রচারে অবদান তাকে মুসলিম সমাজে এক অনন্য স্থান দিয়েছে।

তথ্যসূত্র 

সাহাবি
ইসলামাবাদে উন্নয়ন

ইসলামাবাদ , ইসলামাবাদ ক্যাপিটাল টেরিটরির মধ্যে পাকিস্তানের উত্তরাংশে পোথোহার মালভূমিতে অবস্থিত। এটি একটি সুসংগঠিত শহর যা বিভিন্ন সেক্টর এবং জোনে বিভক্ত। এটি ২০২০ সালে গামা + বিশ্ব শহর হিসাবে স্থান পেয়েছে  শহরটি পাকিস্তান মনুমেন্টের আবাসস্থল, যা শাকারপারিয়ানের একটি পাহাড়ের উপরে নির্মিত হয়েছে, এবং ফয়সাল মসজিদ, দক্ষিণ এশিয়ার অন্যতম বৃহত্তম মসজিদ এবং এলাকা অনুসারে বিশ্বের ষষ্ঠ বৃহত্তম মসজিদ । ক্যাপিটাল ডেভেলপমেন্ট অথরিটি শহর এবং এর সুযোগ-সুবিধার উন্নয়নের দায়িত্বপ্রাপ্ত।

ইসলামাবাদ ২১ শতকে বড় আকারের উন্নয়ন এবং অবকাঠামো প্রকল্প দেখেছে। ২০২৩ সালে, সবচেয়ে বিশিষ্ট প্রকল্পগুলি হল:

 মারগাল্লা এভিনিউ
 ১১ তম অ্যাভিনিউ
 ১০ম এভিনিউ
 ভারা কহু বাইপাস
 আইজেপি সড়ক পুনর্গঠন
 ইসলামাবাদ এক্সপ্রেসওয়ে সম্প্রসারণ
 নীল এলাকা সম্প্রসারণ

তথ্যসূত্র 

উন্নয়ন
শহর অনুযায়ী উন্নয়ন
ব্রোকার্ডের অনুমান

সংখ্যা তত্ত্বে, ব্রোকার্ডের অনুমান হলো একটি উল্লেখযোগ্য অনুমান যেটি বলে যে  এবং  এর মধ্যে অন্তত চারটি মৌলিক সংখ্যা রয়েছে, যেখানে  হল -তম মৌলিক সংখ্যা এবং । অনুমানটির নামকরণ করা হয়েছে হেনরি ব্রোকার্ডের নামে। তবে, সমস্যাটি অদ্যাবধি অপ্রমাণিত।

পাশাপাশি দুটি মৌলিক সংখ্যার বর্গের মধ্যে যে  সংখ্যাগুলি রয়েছে সেগুলো হলো ২, ৫, ৬, ১৫, ৯, ২২, ১১, ২৭, ... OEIS : A050216 ।

লেজঁন্দ্রের অনুমান বলে যে, পরপর দুটি পূর্ণসংখ্যার বর্গের মধ্যে কমপক্ষে একটি মৌলিক সংখ্যা থাকবে । যেহেতু   সেহেতু অনুমান করা যায়  এর জন্য সকল ক্রমিক মৌলিক সংখ্যাদ্বয়ের বর্গের মধ্যে অন্তত দুটি মৌলিক সংখ্যা থাকবে।

এছাড়াও দেখুন 

 মৌলিক সংখ্যা গণনাকারী ফাংশন

তথ্যসূত্র 

মৌলিক সংখ্যা সম্পর্কে অনুমান
সংখ্যাতত্ত্বের অমীমাংসিত সমস্যা